open-index/open-wikipedia-markdown huggingface dataset:
টনেজ

**টনেজ** (জাহাজের ক্ষমতার পরিমাপ) হল একটি জাহাজের ধারণক্ষমতা পরিমাপের একক, যা সাধারণত বাণিজ্যিক শিপিং-এ বিভিন্ন ফি নির্ধারণের জন্য ব্যবহৃত হয়। এই পরিভাষাটি *টান* বা ওয়াইনের পিপার উপর ধার্যকৃত কর থেকে এসেছে। আধুনিক সামুদ্রিক ব্যবহারে, "টনেজ" বিশেষভাবে জাহাজের আয়তন বা কার্গো ধারণক্ষমতার হিসাব বোঝাতে ব্যবহৃত হয়। যদিও টনেজ (আয়তন) এবং স্থানচ্যুতি (জাহাজের প্রকৃত ভর) এক নয়, লং টন (বা সাম্রাজ্যিক টন) ২,২৪০&nbsp;পাউন্ডে নির্ধারিত হয়েছে, কারণ সাধারণত এক "টান" ওয়াইনের ওজন এ পরিমাণ হত।

### টনেজ পরিমাপের উদ্দেশ্য
ইতিহাসের বিভিন্ন সময়ে টনেজ পরিমাপ গুরুত্বপূর্ণ হয়ে ওঠে। মধ্যযুগীয় ইংল্যান্ডে, জাহাজগুলোকে প্রায়শই রাজকীয় নৌবাহিনীর জন্য দখল করা হত। এই প্রক্রিয়াটি দ্রুত ও কার্যকরভাবে সম্পন্ন করতে, জাহাজের আকার পরিমাপের প্রয়োজন হয়। দখলকৃত জাহাজের মালিকদের প্রদেয় ক্ষতিপূরণের পরিমাণ নির্ধারণ করা হত টনেজের উপর ভিত্তি করে। এছাড়া, বন্দর ফি এবং বিভিন্ন লাইসেন্সও টনেজের উপর ভিত্তি করে নির্ধারিত হত। নতুন জাহাজ নির্মাণে মালিকের চাহিদা অনুযায়ী আকার নির্ধারণেও এটি সহায়ক ছিল।

টিউডর যুগে, বড় আকারের জাহাজ নির্মাণে প্রতি টন হারে প্রণোদনা প্রদান করা হত। এজন্য টনেজ নির্ধারণ ও যোগ্য জাহাজের জন্য প্রদেয় অর্থের পরিমাণ গণনা করা হত।।

### পরিমাপের পদ্ধতি
মধ্যযুগে, সাধারণত জাহাজের টনেজ নির্ধারণের জন্য সেটিকে ওয়াইন দিয়ে পূর্ণ করা হত এবং কতগুলি টান ধরতে পারে তা দেখা হত। ১৪৫৯ সালে এক নতুন জাহাজের মালিককে চ্যালেঞ্জ করা হয়েছিল, কারণ তার নিরাপত্তা সনদ অনুযায়ী জাহাজটির ধারণক্ষমতা ছিল ৪০০ টন, কিন্তু সেটিতে ৬০০ টনের বেশি লোড করা হয়েছিল। মালিক দাবি করেছিলেন যে, লোড করার আগ পর্যন্ত তিনিও এর সঠিক টনেজ জানতেন না, এবং এই যুক্তি গ্রহণ করা হয়। অন্য এক ঘটনায়, ১৪৫৬ সালে, একটি জাহাজের প্রকৃত টনেজ নিয়ে বিরোধ সৃষ্টি হলে, সেটিকে (সম্ভবত খালি) পিপায় আংশিকভাবে লোড করে পরিমাপ করা হয়েছিল।

টিউডর যুগে বড় জাহাজ নির্মাণের জন্য প্রদত্ত প্রণোদনা পরিমাপের কোনো নির্দিষ্ট পদ্ধতি ছাড়াই প্রদান করা হত। অনুমান করা হয়, এটি প্রথম ভ্রমণের পর আনলোড হওয়া কার্গোর পরিমাণ থেকে গণনা করা হত (যা সংশ্লিষ্ট বন্দরের কাস্টম রেকর্ডে নথিভুক্ত থাকত)।

## আরও দেখুন
    
* টন

## তথ্যসূত্র
নেট রেজিস্টার টনেজ

**নেট রেজিস্টার টনেজ** (**NRT**, **nrt**, **n.r.t.**) বা **সর্বমোট নিবন্ধিত টন**, হলো একটি জাহাজের কার্গো বহনের সক্ষমতা, যা "রেজিস্টার টন" এককে প্রকাশ করা হয়, যেখানে প্রতিটি রেজিস্টার টন সমান । এটি মোট রেজিস্টার টনেজ থেকে আয়-উপার্জনহীন (non-revenue-earning) স্থান যেমন ইঞ্জিন রুম, জ্বালানি ট্যাংক এবং নাবিকদের থাকার স্থান বাদ দিয়ে হিসাব করা হয়।

নেট টনেজ মূলত সেই পরিস্থিতিতে ব্যবহৃত হয় যেখানে একটি জাহাজের আয়-উপার্জনের সক্ষমতা গুরুত্বপূর্ণ, এর মোট আকার নয়। নেট রেজিস্টার টনেজ কোনো জাহাজের ওজন বা কার্গোর ওজনের পরিমাপ নয় এবং এটি ডেডওয়েট টনেজ বা স্থানচ্যুতির সঙ্গে গুলিয়ে ফেলা উচিত নয়।

আন্তর্জাতিক সামুদ্রিক সংস্থা (IMO) ২৩ জুন ১৯৬৯ সালে *[[আন্তর্জাতিক জাহাজ টনেজ পরিমাপ কনভেনশন]]* গৃহীত করার মাধ্যমে মোট ও নেট রেজিস্টার টনেজের পরিবর্তে *মোট টনেজ* এবং *নেট টনেজ* প্রবর্তন করে। নতুন টনেজ নিয়ম ১৮ জুলাই ১৯৮২ সালে কার্যকর হয়, তবে পুরনো জাহাজগুলোর জন্য ১২ বছরের একটি রূপান্তরকাল (migration period) নির্ধারণ করা হয় যাতে আর্থিকভাবে ন্যায়সঙ্গত ব্যবস্থা বজায় থাকে, কারণ বন্দরের ফি এবং অন্যান্য চার্জ সাধারণত জাহাজের টনেজ অনুযায়ী নির্ধারিত হয়।

১৮ জুলাই ১৯৯৪ সাল থেকে, গাণিতিক সূত্রের মাধ্যমে নির্ধারিত মোট ও নেট টনেজই একমাত্র আনুষ্ঠানিক পরিমাপ। তবে পুরাতন জাহাজের বর্ণনার ক্ষেত্রে এখনও মোট ও নেট রেজিস্টার টনেজ ব্যবহৃত হয়।

## আরও দেখুন
* টনেজ  
* টন#আয়তনের একক

## সূত্র
ম্যাথিউ কেপনেস

**ম্যাথিউ কেপনেস** একজন মার্কিন ভ্রমণ ব্লগার যিনি তার অনলাইন ছদ্মনাম **নোমাডিক ম্যাট** নামেও পরিচিত। 

কেপনেসের জন্ম বোস্টনে।  তিনি ইতিহাসের শিক্ষক চেয়ে ম্যাসাচুসেটস বিশ্ববিদ্যালয়ে ভর্তি হন এবং ২০০৩ সালে স্নাতক হন।  ২৩ বছর বয়স পর্যন্ত, তিনি কখনও মার্কিন যুক্তরাষ্ট্রের বাইরে নি  কিন্তু ২০০৫ সালে তিনি থাইল্যান্ড ভ্রমণ করেন।  এই ভ্রমণ শেষে তিনি চাকরি ছেড়ে দেন, এমবিএ শেষ করেন এবং বিশ্ব ভ্রমণ শুরু করেন এবং তার অভিজ্ঞতা সম্পর্কে ব্লগ লিখতে শুরু করেন। 

কেপনেসের প্রথম বই, *"হাউ টু ট্রাভেল দ্য ওয়ার্ল্ড অন ৫০ ডলার এ ডে: ট্রাভেল চিপার, লংগার, স্মার্টার* ", ২০১৩ সালে পেঙ্গুইন এটি প্রকাশ করে।  ২০১৫ সালে এর দ্বিতীয় সংস্করণ প্রকাশিত হয় এবং এটি নিউ ইয়র্ক টাইমসের বেস্টসেলার ছিল।  ২০১৮ সালে তিনি তার *"নোমাডিক ম্যাট'স গাইড টু ব্যাকপ্যাকিং ইউরোপ"* ই-বুকটি ক্রাউডফান্ডিং এর মাধ্যমে প্রাথমিক মুদ্রা অফার ব্যবহার করেছিলেন  ২০১৯ সালের জুলাই মাসে, কেপনেস তার স্মৃতিকথা, *"টেন ইয়ার্স আ নোমাড: আ ট্রাভেলার্স জার্নি হোম"* প্রকাশ করেন। 

কেপনেস ১০০ টিরও বেশি দেশ ভ্রমণ করেছেন।

## তথ্যসূত্র

## বহিঃসংযোগ

* ব্যক্তিগত সাইট

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন অ-কল্পকাহিনী লেখক
বিষয়শ্রেণী:২১শ শতাব্দীর মার্কিন ভ্রমণ লেখক
বিষয়শ্রেণী:বোস্টনের লেখক
সুশীলকুমার ঘোষ

**সুশীলকুমার ঘোষ** ( ফেব্রুয়ারি ১৮৯৪ – ৮ এপ্রিল ১৯৬৪) ছিলেন একজন ভারতীয় বাঙালি আইনজীবি, অসহযোগ আন্দোলনের কর্মী, সাহিত্যানুরাগী। অবিভক্ত বাংলায় গ্রন্থাগার আন্দোলনের পুরোধা ব্যক্তি ছিলেন তিনি। 
## জীবনী
সুশীলকুমার ঘোষের জন্ম ব্রিটিশ ভারতের অবিভক্ত বাংলার উত্তর কলকাতার বিডন স্ট্রিটের সুপরিচিত বাসিন্দা কাশীনাথ ঘোষের বংশে। তিনি ১৯০৯ খ্রিস্টাব্দে এন্ট্রান্স, ১৯১৪ খ্রিস্টাব্দে বি.এ এবং ১৯১৭ খ্রিস্টাব্দে আইন পরীক্ষা পাশ করেন। কর্মজীবন শুরু করেন আইন ব্যবসায়। কিন্ত ১৯২১ খ্রিস্টাব্দে গান্ধীজি প্রবর্তিত অসহযোগ আন্দোলনে এবং ভারতীয় জাতীয় কংগ্রেসের কাজে যুক্ত হন। পরে ১৯২৫ খ্রিস্টাব্দে *বঙ্গবাণী* এক বিদ্যালয় স্থাপন করে শিক্ষকতা শুরু করেন। সাহিত্যের প্রতি সুশীলকুমারের গভীর অনুরাগ ছিল। তিনি বাল্যকালে প্রায়শই বউবাজারের অক্রুর দত্তের বাড়িতে প্রতিষ্ঠিত *সাবিত্রী লাইব্রেরি*-তে যাতায়াত করতেন। সেই সুবাদে লাইব্রেরিতে সমাগত বিদ্বজনের প্রভাব পড়ে তার উপর। নাট্যকার দীনবন্ধু মিত্রের পুত্র ললিতচন্দ্র মিত্র পরিচালিত *পূর্ণিমা মিলন* নামের সাহিত্যসভায় যোগ দিতেন এবং স্বরচিত কবিতা, প্রবন্ধাদি পাঠ করতেন। সুশীলকুমার ললিতচন্দ্র মিত্রের কন্যাকে বিবাহ করেন। 

১৯২৪ খ্রিস্টাব্দে মহীশূর রাজ্যের অধুনা কর্ণাটকের বেলগাঁও-এ দেশবন্ধু চিত্তরঞ্জন দাশের সভাপতিত্বে অনুষ্ঠিত সর্বভারতীয় গ্রন্থাগার সম্মেলনে যোগ দেন এবং তিনিই ভারতের প্রতিটি প্রদেশে গ্রন্থাগার সমিতি স্থাপনের প্রস্তাব উত্থাপন করেন এবং সভায় তার প্রস্তাব গৃহীত হয়।  ১৯২৫ খ্রিস্টাব্দে কলকাতার আলবার্ট ১৯২৫ সালে ২০শে ডিসেম্বর কলকাতার অ্যালবার্ট হলে এক কনভেনশনের মাধ্যমে যে নিখিল বঙ্গ গ্রন্থাগার সমিতি বা অল বেঙ্গল লাইব্রেরি অ্যাসোসিয়েশন অধুনা বঙ্গীয় গ্রন্থাগার পরিষদ  গঠিত হয় তার প্রথম সম্পাদক হন সুশীলকুমার। রবীন্দ্রনাথ ঠাকুর হয়েছিলেন সভাপতি। বাংলার বিভিন্ন অঞ্চলে বিক্ষিপ্তভাবে গড়ে ওঠা গ্রন্থাগারগুলিকে সংঘবদ্ধ করার জন্য তার প্রয়াস ছিল একনিষ্ঠ। দেশের কিছু শিক্ষিত ও গণ্যমান্য বিদ্বজনের সহায়তায় গ্রন্থাগার আন্দোলনকে সফল করেন এবং আমৃত্যু সংগঠনের সাথে ঘনিষ্ঠভাবে যুক্ত থাকেন। 

১৯৬৪ খ্রিস্টাব্দের ৮ এপ্রিল তিনি ৭০ বছর বয়সে কলকাতায় প্রয়াত হন।

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় আইনজীবী
বিষয়শ্রেণী:বাঙালি আইনজীবী
ইভানা (অভিনেত্রী)

**ইভানা  (**জন্ম নাম **আলেনা শাজি**) হলেন একজন ভারতীয় অভিনেত্রী, যিনি মূলত তামিল চলচ্চিত্রে কাজ করেন, পাশাপাশি তিনি কয়েকটি মালয়ালম এবং তেলুগু ছবিতেও কাজ করেছেন। বেশ কয়েকটি মালয়ালম ছবিতে শিশুশিল্পী হিসেবে তিনি অভিনয় করা শুরু করেছিলেন। এরপর তিনি *নাচিয়ার* (২০১৮) ছবিতে প্রধান চরিত্রে অভিনয় করেন এবং *লাভ টুডে* (২০২২) ছবিতে নিকিতা চরিত্রে অভিনয় করে দর্শকদের কাছে সুপরিচিত হন।

## কর্মজীবন
ইভানা মালয়ালম চলচ্চিত্র জগতে শিশু অভিনেত্রী হিসেবে নিজের কর্মজীবন শুরু করেন, সেই সময় তিনি আলেনা নামে পরিচিত ছিলেন। *মাস্টার্স* (২০১২) ছবিতে তিনি সহ-অভিনেতা ছিলেন। এর তিন বছর পর তিনি *রানী পদ্মিনী* (২০১৫) ছবিতে কাজ করেন। তিনি তারপরে প্রধান চরিত্রের কন্যা হিসাবে *অনুরাগা কারিক্কিন ভেল্লাম* (২০১৬) চলচ্চিত্রে একটি মুখ্য ভূমিকায় অভিনয় করেন। পরিচালক বালা *অনুরাগা কারিক্কিন ভেল্লাম* সম্পর্কে অনলাইনে একটি সংবাদ নিবন্ধ দেখেছিলেন এবং পরবর্তীতে তাঁর তামিল চলচ্চিত্র *নাচিয়ার* (২০১৮)-এ আলিনাকে অভিনয়ের জন্য বেছে নিয়েছিলেন। সেখানে জ্যোতিকা এবং জিভি প্রকাশ কুমার গুরুত্বপূর্ণ ভূমিকায় ছিলেন। বালা অনুরোধ করেছিলেন যে আলেনার এমন একটি মঞ্চ নাম ব্যবহার করা উচিত যা তামিল দর্শকদের জন্য উচ্চারণ করা সহজ হবে। তাঁর সম্পর্কিত এক বোনের পরামর্শে তিনি ইভানা নামটি চূড়ান্ত করেন। তাঁর ভূমিকার প্রস্তুতি নেওয়ার জন্য, তিনি কিছু তামিল ভাষার ক্লাস গ্রহণ করেছিলেন। তাঁর সহ-অভিনেতারা কিছু দৃশ্যের চিত্রগ্রহণের সময় তাঁকে সহায়তা করেছিলেন এবং মতামত দিয়েছিলেন। একজন অল্পবয়সী, নিষ্পাপ মেয়ে আরাসির চরিত্রে অভিনয় করে, ইভানা তাঁর অভিনয়ের প্রশংসা পেয়েছিলেন। *Sify.com* উল্লেখ করেছে যে "একটি সুন্দর সতেজ মুখ এবং বড় বড় অভিব্যক্তিপূর্ণ চোখ দিয়ে, ইভানা সম্পূর্ণরূপে বিশ্বাসযোগ্য আরাসি তৈরি করেছেন"। একইভাবে, *[[দি ইন্ডিয়ান এক্সপ্রেস|দ্য ইন্ডিয়ান এক্সপ্রেসের]]* সমালোচকরা উল্লেখ করেছেন যে ইভানা "একটি চিত্তাকর্ষক অভিষেক" করেছেন, অন্যদিকে *ইন্ডিয়া টুডে* বলেছে যে ইভানা "চমৎকার অভিনয়" করেছেন এবং তাঁর "অভিব্যক্তিগুলি আনন্দদায়ক এবং বেশ বিশ্বাসযোগ্য"।

## টেলিভিশন

## চলচ্চিত্র তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
ইরান জাতীয় অলিম্পিক কমিটি

**ইরান জাতীয় অলিম্পিক কমিটি** (; এছাড়াও সংক্ষেপে আইওসি কোড **আইআরআই** দ্বারা পরিচিত) হলো ইরানের জাতীয় অলিম্পিক কমিটি। এই সংস্থাটির ১৯৪৭ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ইরানের তেহরানে অবস্থিত।

বর্তমানে ইরান জাতীয় অলিম্পিক কমিটির সভাপতির দায়িত্ব পালন করছেন মাহমুদ খসরাভি ভাফা, যিনি ২০২২ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সাইদ মানাফ হাশেমি।

## ইতিহাস
১৯৪৭ সালে ইরানের বহু-ক্রীড়ার সর্বোচ্চ সংস্থা হিসেবে ইরান জাতীয় অলিম্পিক কমিটি প্রতিষ্ঠিত হয়েছে।

প্রতিষ্ঠার পূর্বেই ইরান ১৯০০ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ১৯৫৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।

## আরও দেখুন
* অলিম্পিকে ইরান

## তথ্যসূত্র

## বহিঃসংযোগ
*  
* এএনওসিতে ইরান জাতীয় অলিম্পিক কমিটি 
* অলিম্পিডিয়ায় ইরান জাতীয় অলিম্পিক কমিটি 
* অলিম্পিক.কমে ইরান জাতীয় অলিম্পিক কমিটি 

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে ইরান
বিষয়শ্রেণী:ইরানের ক্রীড়া পরিচালনা পরিষদ
বিষয়শ্রেণী:১৯৪৭-এ ইরানে প্রতিষ্ঠিত
বিষয়শ্রেণী:১৯৪৭-এ প্রতিষ্ঠিত ক্রীড়া সংস্থা
সিদ্ধি ইদনানি

**সিদ্ধি ইদনানি** একজন ভারতীয় অভিনেত্রী যিনি মূলত তামিল এবং তেলুগু ছবিতে অভিনয় করেন। তিনি তেলুগু ছবি *জাম্বা লাকিদি পাম্বা* (২০১৮) দিয়ে তাঁর অভিনয় জীবনে আত্মপ্রকাশ করেন। তিনি তামিল চলচ্চিত্র *ভেন্ধু থানিন্দাথু কাডু* (২০২২)-তে তাঁর ভূমিকার জন্য "পাভাই" (মূল্যবান কিছু, বা প্রিয়) হিসাবে সমালোচকদের দ্বারা প্রশংসিত হন। তিনি *[[দ্য কেরালা স্টোরি]]* (২০২৩) দিয়ে হিন্দি চলচ্চিত্র জগতে আত্মপ্রকাশ করেন।

## ব্যক্তিগত জীবন
সিদ্ধি ইদনানির জন্ম এবং বড় হয়ে ওঠা ভারতের মুম্বাইয়ে। তাঁর সিন্ধি বাবা, অশোক ইদনানি একজন ব্যবসায়ী এবং ভয়েস মডুলেশন প্রশিক্ষক। তাঁর গুজরাটি মা ফাল্গুনী দাভে একজন টেলিভিশন অভিনেত্রী। তিনি গণমাধ্যমে স্নাতক ডিগ্রি অর্জন করেছেন।

## কর্মজীবন
সিদ্ধি ইদনানি একজন থিয়েটার শিল্পী হিসাবে নিজের কর্মজীবন শুরু করেছিলেন, তিনি গুজরাটি বাণিজ্যিক নাটক *আজে রবিভার চেক -এ অভিনয় করেন*। এরপর সিদ্ধি আহমেদাবাদের মিস ডিভাতে ফাইনাল পর্বে পৌঁছেছিলেন।

ইদনানি তাঁর চলচ্চিত্র জীবন শুরু করেছিলেন গুজরাটি ছবি *গ্র্যাণ্ড হালি* দিয়ে। তিনি মিস ইণ্ডিয়া সুপার ট্যালেন্ট প্রতিযোগিতা জিতেছিলেন এবং ২০১৮ সালে প্যারিসে অনুষ্ঠিত মিস সুপারট্যালেন্টে ভারতের প্রতিনিধিত্ব করেছিলেন।

তিনি ২০১৮ সালের জুন মাসে *জাম্বা লাকিদি পাম্বা* চলচ্চিত্রের মাধ্যমে টলিউডে আত্মপ্রকাশ করেন। তাঁর দ্বিতীয় ছবি মুক্তি, নন্দিতা শ্বেতা এবং সুমন্ত অশ্বিনের সাথে প্রেমা কথা চিত্রম ২। এটি ২০১৯ সালে মুক্তি পায়।

তিনি গৌতম বাসুদেব মেনন পরিচালিত এবং সিলামবরাসন অভিনীত তামিল চলচ্চিত্র *ভেন্ধু থানিন্দাথু কাডুতে* তাঁর ভূমিকার জন্য পরিচিত হয়ে আছেন।

তাঁর পরের চলচ্চিত্রগুলির মধ্যে রয়েছে সমালোচকদের প্রশংসিত পরিচালক শশীর সাথে *নুরু কোডি ভানাভিল*। ভক্তদের কাছে তিনি *ডিম্পল কুইন* নামে পরিচিত।

২০২৩ সালে, ইদনানি *[[দ্য কেরালা স্টোরি]]* ছবিতে অভিনয় করেন, সেখানে তিনি গীতাঞ্জলি মেনন / আনিশা বা চরিত্রে অভিনয় করেন। চরিত্রটি সামাজিক পরিচয় এবং বিশ্বাসের কঠিন লড়াইয়ের মধ্য দিয়ে যায় এবং পরিস্থিতি উপলব্ধি করে ইসলাম ধর্ম গ্রহণ করে। সে অবশেষে তার পরিবারের কাছে ফিরে আসে কিন্তু জটিলতার মধ্যে আটকা পড়ে।

## চলচ্চিত্র তালিকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সিন্ধি বংশোদ্ভূত ভারতীয় ব্যক্তি
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:সিন্ধি অভিনেত্রী
বিষয়শ্রেণী:গুজরাতি অভিনেত্রী
মধুমিতা হিরানাইয়া

**মধুমিতা হিরানাইয়া,** যিনি পেশাগতভাবে **মধুমিতা এইচ.** নামে পরিচিত (জন্ম: ২৯শে মার্চ ১৯৯৯) হলেন একজন ভারতীয় টেলিভিশন অভিনেত্রী, তিনি তামিল, তেলুগু এবং কন্নড় ভাষার টেলিভিশন অনুষ্ঠানে কাজ করেন। তিনি কন্নড় পৌরাণিক ধারাবাহিকে আত্মপ্রকাশ করেন এবং ২০১৮ সালের *জয় হনুমা* ধারাবাহিকে দেবী লক্ষ্মীর ভূমিকায় অভিনয় করেন।

## কর্মজীবন
২০১৭ সালে, মধুমিতা কন্নড় ধারাবাহিক *শনি*  দিয়ে তাঁর অভিনয় জীবন শুরু করেন। পরে ২০১৮ সালে তিনি স্টার সুবর্ণে প্রচারিত কন্নড় ধারাবাহিক *পুত্তামল্লিতে* অভিনয় করেন। ২০১৯ সালে, তিনি জি তামিলে প্রচারিত সোপ অপেরা *পিরিয়াধা ভারম ভেণ্ডুম* ধারাবাহিকের মাধ্যমে তামিল টেলিভিশন জগতে আত্মপ্রকাশ করেন। এই ধারাবাহিকে তিনি দুর্গা / অমরাবতীর দ্বৈত ভূমিকায় অভিনয় করেন। পরে তিনি তেলুগু টেলিভিশনে ফিরে আসেন এবং *নং ১ কোদালু* ধারাবাহিকে সরস্বতীর ভূমিকায় অভিনয় করেন। ২০২২ সালে, মধুমিতা তামিল সোপ অপেরা *এথিরনিচল*-এ প্রধান চরিত্রে অভিনয় করেছিলেন। এই ধারাবাহিকটি সমালোচকদের দ্বারা প্রশংসিত হয়েছিল এবং ২০২২ সাল থেকে এটি সর্বাধিক দেখা টিভি ধারাবাহিকের তালিকায় স্থান করে নিয়েছে।

## ব্যক্তিগত জীবন
২০২৪ সালের ফেব্রুয়ারিতে, কর্তব্যরত একজন পুলিশ আধিকারিককে গাড়ি নিয়ে আঘাত করার পর মধুমিতার বিরুদ্ধে বেপরোয়া গাড়ি চালানোর অভিযোগ আনা হয়।

## টেলিভিশন

### ধারাবাহিক

### রিয়েলিটি শো

## পুরস্কার এবং মনোনয়ন

## তথ্যসূত্র

বিষয়শ্রেণী:১৯৯৯-এ জন্ম
বিষয়শ্রেণী:কন্নড় টেলিভিশন অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:তেলুগু টেলিভিশনের অভিনেত্রী
বিষয়শ্রেণী:তামিল টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তেলুগু অভিনেত্রী
বিষয়শ্রেণী:কন্নড় অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:জীবিত ব্যক্তি
রুচা ইনামদার

**রুচা ইনামদার** একজন ভারতীয় চলচ্চিত্র অভিনেত্রী যিনি বেশ কয়েকটি হিন্দি ছবিতে অভিনয় করেছেন। তাঁর চলচ্চিত্র জীবন শুরু হয় হিন্দি পূর্ণদৈর্ঘ্য চলচ্চিত্র *[[যুদ্ধশিশু (২০১৪-এর চলচ্চিত্র)|চিলড্রেন অফ ওয়ার]] (২০১৪)* এবং *আণ্ডার দ্য সেম সান (২০১৫)* দিয়ে। ২০১৭ সালে, তিনি গণেশ আচার্যের মারাঠি ভাষার ছবি *ভিখারি* দিয়ে তাঁর বাণিজ্যিক চলচ্চিত্র জীবনে আত্মপ্রকাশ করেন, সেখানে তিনি স্বপ্নিল যোশীর বিপরীতে অভিনয় করেন, এবং পরবর্তীতে *ওয়েডিং চা শিনেমা* (২০১৯) চলচ্চিত্রে অভিনয় করেন।

২০১৯ সালে রুচা ডিজিটাল ওয়েব সিরিজে অভিষেক করেন *ক্রিমিনাল জাস্টিস*-এ অবনী চরিত্রে অভিনয় করে। তাঁর অভিনয় সর্বজনীনভাবে প্রশংসিত হয়েছিল। ২০২২ সালে রুচাকে হটস্টার স্পেশালের ওয়েব সিরিজ *দ্য গ্রেট ইণ্ডিয়ান মার্ডার*-এ ঋতু রাই চরিত্রে দেখা যায়। তাঁর পরবর্তী চলচ্চিত্রগুলি হল *নট টুডে* (২০২১) এবং *মিরাজ* (২০২২)। তিনি *মাইনাস ৩১: দ্য নাগপুর ফাইলস* চলচ্চিত্রে মুখ্য ভূমিকায় অভিনয় করেছেন।

## প্রারম্ভিক জীবন
রুচা বড় হয়ে উঠেছেন মুম্বাইয়ের জে জে হাসপাতাল ক্যাম্পাসে এবং তিনি একজন দক্ষ দন্তচিকিৎসক (শল্যবিদ)। তিনি মহারাষ্ট্র থেকে তাঁর বিডিএস ডিগ্রি সম্পন্ন করেছেন।

## কর্মজীবন
রুচা অমিতাভ বচ্চন, আমির খান, শাহরুখ খান, অনিল কাপুর, জন আব্রাহাম সহ সুপারস্টারদের সাথে ৭০ - ৭৫টি টেলিভিশন বিজ্ঞাপনে অভিনয় করেছেন এবং অনুরাগ কাশ্যপ, সুজিত সরকার, প্রদীপ সরকার, গৌরী শিন্দে, ভিনিল ম্যাথু, রাম মাধবানি, প্রসূন পাণ্ডে, অভিষেক বর্মন, অনুপম মিশ্র, প্রকাশ ভার্মা সহ আরও অনেকে বিখ্যাত পরিচালকদের সঙ্গে কাজ করেছেন। রুচার থিয়েটারের পটভূমি রয়েছে। তিনি একজন প্রশিক্ষিত কত্থক এবং ল্যাটিন বলরুম নৃত্যশিল্পী।

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের নারী মডেল
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:মুম্বইয়ের ব্যক্তি
ফ্রাঙ্কোর স্বপ্ন আর মিথ্যা

***ফ্রাঙ্কোর স্বপ্ন আর মিথ্যা*** ১৯৩৭ সালে তৈরি করা পাবলো পিকাসোর দুটি মুদ্রিত পাতার একটি ধারাবাহিক সৃষ্টিকর্ম যার মধ্যে ১৮টি পৃথক ছবি ও একটি সংযুক্তি গদ্য কবিতা রয়েছে। প্রতিটি শীটে ৩x৩ গ্রিডে সাজানো নয়টি ছবি রয়েছে। ৮ জানুয়ারি ১৯৩৭ সালে প্রথম ১৪টিতে এচিং ও অ্যাকোয়াটিন্ট করা হয়। বাকি চারটি ছবি পরে ৭ জুন ১৯৩৭ সালে অ্যাকোয়াটিন্ট ব্যবহার ছাড়াই দ্বিতীয় মুদ্রণ প্লেটে যুক্ত করা হয়েছিল।

পিকাসোর প্রথম প্রকাশ্য রাজনৈতিক সৃষ্টিকর্ম হিসেবে *"ফ্রাঙ্কোর স্বপ্ন আর মিথ্যা"* গুরুত্বপূর্ণ এবং এটি তার প্রতীকী রাজনৈতিক চিত্রকর্ম *[[গের্নিকা (চিত্রকর্ম)|গের্নিকা]]*র পূর্বরূপ। এই খোদাইকৃত চিত্রকর্মগুলো স্পেনের জেনারেলিসিমো ফ্রান্সিস্কো ফ্রাঙ্কোর স্পেন ও এর সংস্কৃতি ধ্বংস করার সময় তাকে বিভিন্ন হাস্যকর ছদ্মবেশে দেখিয়ে তার রক্ষণশীল স্পেনীয় সংস্কৃতি ও মূল্যবোধের প্রতিনিধিত্ব এবং সুরক্ষার দাবিকে ব্যঙ্গ করে। কবিতাটি "অশুভ লক্ষণ"-এর নিন্দা করে। ১৯৩৭ সালের জুনে যোগ করা চারটি ছবির মধ্যে তিনটি সরাসরি *গের্নিকা*র গবেষণার সাথে সম্পর্কিত।

স্পেনীয় প্রজাতান্ত্রিক সরকারের জন্য তহবিল সংগ্রহের উদ্দেশ্যে ছবিগুলো পৃথকভাবে মূলত পোস্টকার্ড হিসেবে প্রকাশিত হওয়ার লক্ষ্যে তৈরি করা হয়েছিল এবং ১৯৩৭ সালের বিশ্ব মেলার স্পেনীয় প্যাভিলিয়নে বিক্রি করা হয়েছিল, যদিও সৃষ্টিকর্মের কোনও মুদ্রণ পোস্টকার্ড আকারে তৈরি বা বিক্রি করা হয়েছিল কিনা তা স্পষ্ট নয়।

১৯৩৭ সালের অক্টোবরে *[[দ্য স্পেক্টেটর]]*-এর জন্য খোদাইকৃত চিত্রকর্মের পর্যালোচনায় শিল্পকলা ঐতিহাসিক (এবং কেমব্রিজ ফাইভ গুপ্তচর দলের সদস্য) অ্যান্থনি ব্লান্ট অভিযোগ করেছিলেন যে এই কাজটি "সীমাবদ্ধ নন্দনতত্ত্ববিদদের গোষ্ঠীর বাইরে পৌঁছাতে পারেনি"। অন্যদিকে সমালোচক ও লেখক জন গোল্ডিং দাবি করেছেন যে "পিকাসোর অন্য যেকোনো কাজের চেয়ে *ফ্রাঙ্কোর স্বপ্ন আর মিথ্যা* চিন্তা, লেখা ও দৃশ্য চিত্রকল্পের মধ্যকার পার্থক্যকে সবচেয়ে বেশি গুড়িয়ে দেয়, যেমনটি পরাবাস্তববাদীরা এত আবেগের সাথে তা চাইতো।"

## আরও দেখুন
* *[[এই জানোয়ারদের হত্যা করতে হবে]]*, ১৯৭১ সালে কামরুল হাসান কর্তৃক সাদৃশ্যপূর্ণ সৃষ্টিকর্ম

## তথ্যসূত্র

## নির্বাচিত গ্রন্থপঞ্জি
* 

## বহিঃসংযোগ
* Lambiek Comiclopedia article about Pablo Picasso, which also discusses ''The Dream and Lie of Franco''.

বিষয়শ্রেণী:১৯৩৭-এর সৃষ্টিকর্ম
বিষয়শ্রেণী:পাবলো পিকাসোর সৃষ্টিকর্ম
বিষয়শ্রেণী:রাজনৈতিক শিল্প
এম. এইচ. মোহাম্মদ

**মোহাম্মদ হানিফা মোহাম্মদ** (১৫ জুন ১৯২১ - ২৬ এপ্রিল ২০১৬) ছিলেন একজন শ্রীলঙ্কার রাজনীতিবিদ। মোহাম্মদ শ্রীলঙ্কার সংসদের ১৪তম স্পিকার হিসেবে দায়িত্ব পালন করার পাশাপাশি একজন প্রাক্তন সংসদ সদস্য এবং সরকারের মন্ত্রী ছিলেন মোহাম্মদ ছিলেন প্রথম শ্রীলঙ্কান মুর যিনি ১৯৬০ থেকে ১৯৬২ সাল পর্যন্ত কলম্বোর মেয়র হিসেবে দায়িত্ব পালন করেছিলেন।  
## প্রারম্ভিক জীবন
১৯২১ সালের ১৫ জুনে জন্মগ্রহণ করেন।মোহাম্মদ  কলম্বোর ওয়েসলি কলেজে শিক্ষা লাভ করেন। স্কুল শিক্ষা সম্পন্ন করার পর, তিনি কারগিলস লিমিটেডে যোগ দেন এবং সেখানে শ্রমিক ইউনিয়ন কর্মকাণ্ডে সক্রিয় হন। পরবর্তীতে তিনি পারিবারিক শিপিং প্রতিষ্ঠান **নগুর মীরা অ্যান্ড সন্স**-এ যোগ দেন। তার দাদা মরহুম আবদুর রহমান ছিলেন সিলনের আইন পরিষদের সদস্য।
## রাজনৈতিক জীবন
মোহামেদ রাজনীতিতে প্রবেশ করেন মালিগাওয়াত্তা ওয়ার্ড থেকে কলম্বো মিউনিসিপাল কাউন্সিলে নির্বাচিত হয়ে। তিনি ১৯৬০ থেকে ১৯৬২ সাল পর্যন্ত কলম্বোর মেয়র হিসেবে দায়িত্ব পালন করেন। ১৯৬৫ সালের সাধারণ নির্বাচনে তিনি ইউনাইটেড ন্যাশনাল পার্টির (UNP) প্রার্থী হিসেবে বোরেলা আসন থেকে প্রতিদ্বন্দ্বিতা করেন এবং লংকা সম সমাজ পার্টি (LSSP)-এর প্রার্থী ভিভিয়েন গুনেওয়ার্দেনাকে পরাজিত করে সংসদ সদস্য নির্বাচিত হন। তবে ১৯৭০ সালের সাধারণ নির্বাচনে তিনি LSSP প্রার্থী কুসালা অভয়বর্ধনের কাছে ১৬,৪২১ ভোটের বিপরীতে ১৫,৮২৯ ভোট পেয়ে পরাজিত হন।  
১৯৭৭ সালের সাধারণ নির্বাচনে তিনি পুনরায় সংসদ সদস্য নির্বাচিত হন এবং পরবর্তী প্রতিটি নির্বাচনে জয়ী হয়ে ২০১০ সাল পর্যন্ত সংসদ সদস্য হিসেবে দায়িত্ব পালন করেন। ১৯৭৭ সালে রাষ্ট্রপতি জে.আর. জয়াবর্ধনে তাকে মন্ত্রিসভায় অন্তর্ভুক্ত করে পরিবহনমন্ত্রী হিসেবে নিয়োগ দেন।

## তথ্য সূত্র

বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:১৯২১-এ জন্ম
টারজান (বই ধারাবাহিক)

***টারজান*** হল এডগার রাইস বারোজের (১৮৭৫-১৯৫০) লেখা চব্বিশটি অ্যাডভেঞ্চার উপন্যাসের একটি ধারাবাহিক। ১৯১২ থেকে ১৯৬৬ সালের মধ্যবর্তী সময়ে এগুলি প্রকাশিত হয়েছিল। এই উপন্যাসগুলির মধ্যে বেশ কয়েকটির সহ-লেখক হলেন বারোজ এবং কয়েকটি তাঁর রচনা না হলেও তাঁর এস্টেট কর্তৃক অনুমোদিত। এগুলি ছাড়াও বারোজ দু’টি গ্রন্থ বিশেষত শিশুদের জন্য রচনা করেছিলেন, যেগুলিকে মূল ধারাবাহিকের অংশ মনে করা হয় না।

এই গ্রন্থ ধারাবাহিকটিকে সাহিত্যের এক ধ্রুপদি রচনা তথা লেখকের সর্বাধিক পরিচিত সাহিত্যকর্ম মনে করা হয়। নামভূমিকার টারজানকে বিশ্বের সর্বাধিক পরিচিত কাল্পনিক চরিত্রগুলির অন্যতম বলা হয়। *টারজান* বহুবার চলচ্চিত্রে সম্পূর্ণত বা অংশত অভিযোজিত হয়েছে; এমনকি বেতার, টেলিভিশন ও মঞ্চেও অভিনীত হয়েছে। যে-কোনো বইয়ের তুলনায় এই গ্রন্থ ধারাবাহিকটিই সর্বাধিক সংখ্যায় চলচ্চিত্রায়িত হয়েছে।

২০২৫ সাল পর্যন্ত *টারজান অ্যান্ড দ্য লস্ট এম্পায়ার* অবধি প্রথম বারোটি বই বিশ্বব্যাপী স্বত্ত্বমুক্ত। অন্যান্য রচনাগুলি এখনও মার্কিন যুক্তরাষ্ট্রের কপিরাইট আইনের আওতাধীন।

## আরও দেখুন
* চলচ্চিত্র ও অন্যান্য অ-মুদ্রিত গণমাধ্যমে টারজান
* কমিকসে টারজান

## তথ্যসূত্র

## গ্রন্থপঞ্জি
* Bräunlein, Peter. 2004. "Ein weißer Mann in Afrika. Rassismus und Geschlechterverhältnisse in Tarzanfilmen." *iz3w* 280:41–43.
* ক্যারি-ওয়েব, অ্যালেন, ১৯৯২, "'হার্ট অফ ডার্কনেস', 'টারজান', অ্যান্ড দ্য 'থার্ড ওয়ার্ল্ড'। ক্যাননস অ্যান্ড এনকাউন্টার্স ইন ওয়ার্ল্ড লিটারেচার, ইংলিশ ১০৯", *কলেজ লিটারেচার* ১৯:১২১–৪১
* শেফিৎজ, এরিক, ১৯৯১, *দ্য পোয়েটিকস অফ ইম্পিরিয়ালিজম: ট্রান্সলেশন অ্যান্ড কলোনাইজেশন ফ্রম দ্য টেমপেস্ট টু টারজান*, অক্সফোর্ড: অক্সফোর্ড ইউনিভার্সিটি প্রেস
* হোল্টস্মার্ক, আর্লিং বি., ১৯৮১, *টারজান অ্যান্ড ট্র্যাডিশন: ক্ল্যাসিকাল মিথ ইন পপুলার লিটারেচার*, ওয়েস্টপোর্ট, সিটি: গ্রিনউড প্রেস
* মর্টন, ওয়াল্ট, ১৯৯৩, "ট্র্যাকিং দ্য সাইন অফ টারজান: ট্রান্স-মিডিয়া রিপ্রেজেন্টেশন অফ আ পপ-কালচার আইকন", মূল: *ইউ টারজান: মাসক্যুলিনিটি, মুভিজ অ্যান্ড মেন*, পি. কার্কহ্যাম ও জে. থুমিন সম্পাদিত, নিউ ইয়র্ক: সেন্ট মার্টিন’স প্রেস
* উকাডাইক, ন্‌ওয়াচুকওয়া ফ্র্যাংক, ১৯৯৪, *ব্ল্যাক আফ্রিকান সিনেমা*, ইউনিভার্সিটি অফ ক্যালিফোর্নিয়া প্রেস, পৃ.&nbsp;৪০–৫২
* উটজ, রিচার্ড জুনিয়র সম্পাদিত, ১৯৯৫, *ইনভেস্টিগেটিং দি আনলিটারারি: সিক্স রিডিংস অফ 'টারজান অফ দি এপস*', রেজেনসবার্গ: মার্টজিনেক

## বহিঃসংযোগ
* 
* এডগার রাইস বারোজের চলচ্চিত্রগুলির একটি উৎসসূত্র
* এডগার রাইস বারোজের রচনাবলির সচিত্র গ্রন্থপঞ্জি
* প্রাতিষ্ঠানিক টারজান ও এডগার রাইস বারোজ ওয়েবসাইট
* ওয়ার্ল্ডস অফ এডগার রাইস বারোজ
* এডগার রাইস বারোজ ট্রাইবিউট অ্যান্ড উইকলি ওয়েবজাইন সাইট
* 

বিষয়শ্রেণী:১৯১২-এ প্রবর্তিত ধারাবাহিক বই
বিষয়শ্রেণী:ধারাবাহিক বই
অমরিন্দর সিং

**অমরিন্দর রঞ্জিত সিং** (; জন্ম ২৭ মে ১৯৯৩) একজন ভারতীয় পেশাদার ফুটবলার যিনি ইন্ডিয়ান সুপার লিগ ক্লাব ওড়িশা এবং ভারতের জাতীয় দলের হয়ে গোলরক্ষক হিসেবে খেলেন।

## প্রারম্ভিক জীবন
অমরিন্দর সিং ১৯৯৩ সালের ২৭শে মে তারিখে ভারতের পাঞ্জাব রাজ্যের মাহিলপুরে জন্মগ্রহণ করেন এবং সেখানেই তার শৈশব অতিবাহিত করেছেন।
## আন্তর্জাতিক কর্মজীবন
### যুব দল
অমরিন্দর ২০১৪ এশিয়ান গেমসের সময় ভারতীয় অনূর্ধ্ব-২৩ দলের প্রতিনিধিত্ব করেন এবং ভারতের উভয় খেলায় মূল একাদশে গোলরক্ষক হিসেবে ছিলেন। তিনি বাংলাদেশে অনুষ্ঠিত ২০১৬ এএফসি অনূর্ধ্ব-২৩ চ্যাম্পিয়নশিপের বাছাইপর্বের জন্য ভারত অনূর্ধ্ব-২৩ দলের অধিনায়ক মনোনীত হন এবং ২৭ মার্চ ২০১৫ সালে উজবেকিস্তান অনূর্ধ্ব-২৩ দলের কাছে ২–০ গোলে পরাজিত হয়।

### জাতীয় দল
এরপর তাকে ২০১৯ এএফসি এশিয়ান কাপের বাছাইপর্বের জন্য ডাকা হয়েছিল, তবে তিনি কোনও ম্যাচ খেলেননি। ১৯ আগস্ট ২০১৭ সালে, সিং ম্যাচের অর্ধ বিরতিতে বদলী খেলোয়াড় হিসাবে মরিশাসের বিপক্ষে আন্তর্জাতিক ম্যাচ অভিষেক হয়, ভারত ম্যাচটি ২–১ গোলের ব্যবধানে জয়লাভ করে।

## পরিসংখ্যান
### আন্তর্জাতিক

## সম্মাননা
**ভারত**
* সাফ চ্যাম্পিয়নশিপ: ২০২৩
* ত্রিদেশীয় সিরিজ: ২০১৭, ২০২৩
* আন্তঃমহাদেশীয় কাপ: ২০১৮, ২০২৩
* কিংস কাপ তৃতীয় স্থান: ২০১৯

**বেঙ্গালুরু**
* আই-লিগ: ২০১৫–১৬
* ফেডারেশন কাপ: ২০১৬–১৭

**মুম্বই সিটি**
* ইন্ডিয়ান সুপার লিগ: ২০২০–২১
*ইন্ডিয়ান সুপার লিগ বিজয়ী শিল্ড: ২০২০–২১

**ওড়িশা**
*সুপার কাপ: ২০২৩

**স্বতন্ত্র**
* আই-লিগের সেরা গোলরক্ষক: ২০১৫–১৬
* ইন্ডিয়ান সুপার লিগের সেরা গোলরক্ষক: ২০১৬
* ত্রিদেশীয় সিরিজ গোল্ডেন গ্লাভস: ২০২৩
* ইন্ডিয়ান সুপার কাপের সেরা গোলরক্ষক: ২০২৩

## তথ্যসূত্র

## বহিঃসংযোগ
* 
* ইন্ডিয়ান সুপার লিগে অমরিন্দর সিং 
* মুম্বই সিটি এফসিতে অমরিন্দর সিং 
*গোল ওয়েবসাইটে অমরিন্দর সিং  
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ভারতের পাঞ্জাবের ফুটবলার
বিষয়শ্রেণী:ভারতের পুরুষ আন্তর্জাতিক ফুটবলার
বিষয়শ্রেণী:ভারতের যুব পর্যায়ের আন্তর্জাতিক ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:এশিয়ান গেমসে ভারতের প্রতিযোগী
বিষয়শ্রেণী:আই-লিগের খেলোয়াড়
বিষয়শ্রেণী:ইন্ডিয়ান সুপার লিগের খেলোয়াড়
বিষয়শ্রেণী:পুণে ফুটবল ক্লাবের খেলোয়াড়
বিষয়শ্রেণী:এটিকে ফুটবল ক্লাবের খেলোয়াড়
বিষয়শ্রেণী:বেঙ্গালুরু ফুটবল ক্লাবের খেলোয়াড়
বিষয়শ্রেণী:মুম্বই সিটি ফুটবল ক্লাবের খেলোয়াড়
বিষয়শ্রেণী:মোহনবাগান সুপার জায়ান্টের খেলোয়াড়
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
সাদেক আলী

মুন্সী **মুহাম্মদ সাদেক আলী** (, সিলেটি : ), **শ্রী গৌর কিশোর সেন** (   নামে জন্মগ্রহণ করেন
), ছিলেন উনিশ শতকের সিলেটের একজন বিশিষ্ট সিলেটি মুসলিম লেখক, কবি এবং জেলা বিচারক। তিনি সিলেটি নাগরী লিপি ব্যবহার করা সবচেয়ে সুপরিচিত লেখক হিসেবে বিবেচিত করা হয় এবং এটি তাঁর মহান রচনা, হালতুন-নবী ( নবীর অবস্থা)  এর জন্য, যা সিলেট অঞ্চলে ব্যাপক জনপ্রিয়তা অর্জন করেছিল এবং পরবর্তীতে বাংলা লিপিতে লিপিবদ্ধ করা হয়।

## প্রারম্ভিক জীবন
মুহাম্মদ সাদেক আলী প্রায় ১৮০০ সালে একটি বাঙালি বৈদ্য পরিবারে শ্রী গৌর কিশোর সেন নামে জন্মগ্রহণ করেন।

১৮১৮ সালের আগস্টে, মৌলভি মুহাম্মদ ইউসুফ তাকে ইসলামের মৌলিক শিক্ষা দেন। সাদেক আরবি ও ফারসি ভাষার প্রতি আগ্রহী হয়ে ওঠেন এবং হিংগাজিয়া থানার গোয়েন্দা মীর মুনশি আবুল ফজলের কাছে এসব ভাষা অধ্যয়ন করেন।

তিনি আনুষ্ঠানিকভাবে ইসলাম গ্রহণ করে নিজের নাম পরিবর্তন করে মুহাম্মদ সাদেক আলী রাখেন। তিনি উল্লেখ করেন যে, তিনি হানাফি মাযহাবের অনুসারী ছিলেন।

## লেখক হিসেবে কর্মজীবন

সাদেক আলী সিলেট অঞ্চলের প্রচলিত বাংলা মুসলিম সাহিত্যে প্রচলিত ধর্মীয় সমন্বয়ের (বিশেষত বৈষ্ণব ও সুফি বাউল প্রভাব) বিরুদ্ধে সংস্কারমূলক অবস্থান গ্রহণ করেন। এরপর তিনি পশ্চিমবঙ্গের শাহ গরীবউল্লাহ রচিত পূর্ববর্তী সংস্করণ থেকে অনুপ্রাণিত হয়ে *মহব্বতনামা* প্রকাশ করেন, যা ইউসুফ ও জুলেখার গল্পের উপর ভিত্তি করে লেখা।

তিনি আরও লিখেছেন *হাশর মিছিল* (হাশরের দৃশ্য), যা এখনও জনপ্রিয় এবং সিলেটি নাগরি ও বাংলা লিপিতে বিভিন্ন দোকানে বিক্রি হয়। এছাড়া তিনি রচনা করেছেন *রদ্দ আল-হিন্দ* (হিন্দুদের প্রতি প্রতিক্রিয়া), *কাশফ আল-বিদ’আহ* (বিদআতের উন্মোচন), *পান্দেনামা*, *দাফে আল-হুজত*, *হুশিয়ারনামা* এবং *রহাসাতুল ইসলাম*।

১৮৫৫ সালে, সাদেক আলী নবী জীবনী নিয়ে *হালাত-উন-নবি* নামে আরেকটি পুঁথি রচনা করেন, যা লোককথার পরিবর্তে মূলত ধর্মীয় গ্রন্থের উপর ভিত্তি করে লেখা হয়। এটি বৃহত্তর সিলেট অঞ্চল ও কাছাড় অঞ্চলের প্রতিটি বাংলা মুসলিম পরিবারের ঘরে ঘরে জনপ্রিয় হয়ে ওঠে এবং সিলেটি নাগরি লিপিতে সবচেয়ে বেশি মুদ্রিত ও প্রচারিত গ্রন্থ হিসেবে পরিচিত হয়।

১৮৭৪ সালে তিনি *রদ্দে-কুফর* গ্রন্থ রচনা করেন।
## গ্রন্থ
কেতাব হালতুননবীhttps://www.boibazar.com/book/ketab-haltunnabi

## তথ্য সূত্র
বিষয়শ্রেণী:জন্মের সাল অনিশ্চিত
নীরদ বরণ বড়ুয়া

**নীরদ বরণ বড়ুয়া** (১৯৩৬—৯ আগস্ট ২০০১) বাংলাদেশি সংগীত শিল্পী, সংগীত গুরু, রচয়িতা, সুরকার ও নাট্যকার ছিলেন। শিল্পকলায় (সংগীত) বিশেষ অবদানের জন্য বাংলাদেশ সরকার তাকে ২০২৫ সালে (মরণোত্তর) একুশে পদক প্রদান করে।

## প্রাথমিক জীবন
নীরদ বরণ বড়ুয়ার জন্ম চট্টগ্রামের ফটিকছড়ির আবদুল্লাপুর গ্রামে ১৯৩৬ সালে। পিতা নিকুঞ্জ বিহারী বড়ুয়া ও মাতা বিরলা বালা বড়ুয়ার একমাত্র পুত্র সন্তান তিনি। তিনি অল-ইন্ডিয়া মিউজিক কলেজে স্নাতক প্রাপ্ত হন। ১৯৬৫ সালে তিনি  চট্টগ্রামে ফিরেন।

## তথ্যসূত্র

বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:২০২৫-এ একুশে পদক বিজয়ী
বিষয়শ্রেণী:১৯৩৬-এ জন্ম
বিষয়শ্রেণী:২০০১-এ মৃত্যু
ইসফান্দিয়ার খান বেগ

**মির্জা ইসফান্দিয়ার খান বেগ** (   ,    ), ১৬৬৩ থেকে ১৬৬৫ সাল পর্যন্ত সিলেট সরকারের মুঘল ফৌজদার ছিলেন।

## প্রারম্ভিক জীবন

ইসফন্দিয়ারের পিতা ছিলেন মির্জা আল্লাহ ইয়ার খান (যিনি ইলাহিয়ার, আল্লাহইয়ার বা ইলাহ ইয়ার নামেও পরিচিত) এবং তার পিতামহ ছিলেন ইফতিখার খান তুর্কমান (যিনি ইফতিয়ার নামেও পরিচিত)। তারা দুজনই ১৬১২ সালে খাজা উসমান-এর বিরুদ্ধে দক্ষিণ সিলেটের দৌলমবাপুর যুদ্ধে ইসলাম খান-এর পক্ষে অংশ নিয়েছিলেন।

এই যুদ্ধে ইফতিয়ার নিহত হন। সম্রাট জাহাঙ্গীর মির্জা আল্লাহ ইয়ার খানকে জাগির প্রদান করেন। তিনি ১৬৫০ সালে মৃত্যুবরণ করেন।
## পেশা

মীর জুমলার কুচবিহার জয়ের পর, ইসফন্দিয়ার বেগকে ওই এলাকার শাসনের দায়িত্ব দেওয়া হয় এবং তিনি আগের শাসক প্রান নারায়ণকে পরাজিত করেন। পাইলগাঁওয়ের ধর চৌধুরীর এক সনদ অনুযায়ী, ইসফন্দিয়ার বেগ ১৬৫৮ সালে সিলেটে রাজস্ব আদায় করতেন।

১৬৬৩ সালে, ইসফন্দিয়ার খান লুৎফুল্লাহ শিরাজির স্থলাভিষিক্ত হয়ে সিলেটের ফৌজদার হন। তিনি সিলেট শহরে আদিনা মসজিদের অনুকরণে তৈরি একটি মসজিদ ধ্বংস করেছিলেন, কারণ সেখানে ইমাম তার জন্য অপেক্ষা না করেই ঈদুল আজহার নামাজ শুরু করেছিলেন। তবে পরবর্তীতে তিনি দরগাহ মহল্লায় আরেকটি মসজিদ নির্মাণের চেষ্টা করেন। এই মসজিদের ধ্বংসাবশেষ এখনো দেখা যায়, দরগাহ গেটওয়ের কাছের গাছপালার পেছনে। ইসফন্দিয়ার শেখ পীর বখশকে শাহ জালালের দরগাহর বৈধ খাদিম (অভিভাবক) হিসেবে আনুষ্ঠানিকভাবে স্বীকৃতি দেন। শেখ পীর বখশ ছিলেন হাজী মুহাম্মদ ইউসুফের বংশধর, যিনি দরগাহর প্রথম খাদিম ছিলেন।

ইসফন্দিয়ার জামালপুরের দূরমুটে শাহ কামাল এস্টেটকে জমি দান করেন। ১৬৬৫ সালে সৈয়দ ইব্রাহিম খান তার স্থলাভিষিক্ত হন।
## তথ্য সূত্র
বিষয়শ্রেণী:মুঘল_রাজপুত্র
নীলম সিভিয়া

**নীলম সিভিয়া** (জন্ম ১৯৮৯) একজন ভারতীয় অভিনেত্রী যিনি মূলত টেলিভিশন এবং চলচ্চিত্র জগতের সাথে যুক্ত।

## প্রাথমিক জীবন এবং কর্মজীবন
নীলম *ফোরটি সেভেন টু এইট্টি ফোর* শীর্ষক পাঞ্জাবি চলচ্চিত্রে কাজ করেছেন। এই চলচ্চিত্রে তিনি রীত নামক চরিত্রে অভিনয় করেছিলেন

নীলম *কেয়া হুয়া তেরা ওয়াধা*, *[[এমটিভি|এমটিভি ওয়েবড]]*, *গুমরাহ: এন্ড অফ ইনোসেন্স*, *লাভ বাই চান্স*, *ইয়ে হ্যায় আশিকি*, *পেয়ার তুনে কেয়া কিয়া*, *হাল্লা বোল*, *সৌভাগ্যলক্ষ্মী*, *নাদানিয়ান* এবং *নামকরণের* মতো অনেক টেলিভিশন ধারাবাহিকের গুরুত্বপূর্ণ চরিত্রে অভিনয় করেছেন।

তিনি *ফোর লায়ন্স ফিল্মস* প্রযোজনা সংস্থার ওয়েব সিরিজ *তানহাইয়া* -তে তানিয়া চরিত্রে অভিনয় করেছেন। ২০১৬ সাল থেকে ২০১৭ সাল অবধি স্টার প্লাস চ্যানেলের *নামকরণ* টিভি ধারাবাহিকে তিনি দীক্ষা চরিত্রে অভিনয় করেছিলেন।

বর্তমানে তিনি *আফত্* নামক ওয়েব সিরিজে অভিনয় করছেন।

## ব্যক্তিগত জীবন
নীলম সিভিয়া সঙ্গীতশিল্পী ও ড্রামবাদক অপূর্ব সিংকে বিয়ে করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (May 2023)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

### চলচ্চিত্র

### টেলিভিশন

## তথ্যসূত্র

বিষয়শ্রেণী:১৯৮৮-এ জন্ম
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:জলন্ধরের ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন উপস্থাপিকা
ইমরান সিদ্দিক

**ইমরান সিদ্দিক** বা (**ব্যারিস্টার ইমরান সিদ্দিক** নামে অধিক পরিচিত) একজন বাংলাদেশি আইনজীবী এবং বাংলাদেশের সংবিধান সংস্কার কমিশন-এর সদস্য।
তিনি বাংলাদেশ সুপ্রিম কোর্টের একজন আইনজীবী ও আন্তর্জাতিক অপরাধ ট্রাইব্যুনাল-এর একজন সাবেক প্রতিরক্ষা আইনজীবী ছিলেন। তিনি বাংলাদেশ সুপ্রিম কোর্টের একজন আইনজীবী ও আন্তর্জাতিক অপরাধ ট্রাইব্যুনাল-এর একজন সাবেক প্রতিরক্ষা আইনজীবী ছিলেন।

## প্রাথমিক জীবন
সিদ্দিক লন্ডন স্কুল অব ইকোনমিক্স থেকে আইন বিষয়ে স্নাতক ডিগ্রি অর্জন করেন। তিনি লন্ডন বিশ্ববিদ্যালয় থেকে আন্তর্জাতিক সম্পর্ক বিষয়ে আরেকটি স্নাতক ডিগ্রি সম্পন্ন করেন। এরপর, তিনি নটিংহ্যাম বিশ্ববিদ্যালয় থেকে আইন বিষয়ে স্নাতকোত্তর ডিগ্রি লাভ করেন।

## পেশা
২০০৪ সালে, সিদ্দিককে গ্রে'স ইন বার কাউন্সিলের সদস্য হিসেবে ডাকা হয়। তিনি ২০০৫ সালে বাংলাদেশ বার কাউন্সিল-এ যোগ দেন।

২০১২ ও ২০১৩ সালে, সিদ্দিক আন্তর্জাতিক অপরাধ ট্রাইব্যুনালে গোলাম আজম-এর পক্ষে আইনজীবী হিসেবে কাজ করেন। আজম, যিনি বাংলাদেশ জামায়াতে ইসলামী-এর সাবেক আমির ছিলেন, তাকে মুক্তিযুদ্ধের সময় তার ভূমিকার জন্য যুদ্ধাপরাধের অভিযোগে অভিযুক্ত করা হয়। মামলাটিতে রাষ্ট্রপক্ষের প্রধান কৌঁসুলি ছিলেন ব্যারিস্টার তুরিন আফরোজ। সিদ্দিকের সহকারী আইনজীবী ছিলেন এহসান সিদ্দিক ও শিশির মুনির। ২০১৪ সালে তিনি দেলাওয়ার হোসাইন সাঈদীর পক্ষে আইনজীবী হিসেবে কাজ করেন।

২০১৫ সালে, সিদ্দিক তথ্য ও যোগাযোগ প্রযুক্তি আইন, ২০০৬-এর ৫৭ ধারা চ্যালেঞ্জ করে আইনি আবেদন দাখিল করেন।

তিনি ২০০৪ সালে 'দ্য ল অাউন্সিল' নামক আইন ফার্মে যোগ দেন এবং বর্তমানে সেখানকার একজন অংশীদার। এছাড়াও, তিনি 'সেন্টার ফর ল, গভর্নেন্স অ্যান্ড পলিসি'-এর একজন প্রতিষ্ঠাতা ট্রাস্টি বোর্ড সদস্য।

সিদ্দিক মাদ্রাসার শিক্ষার্থীদের উচ্চশিক্ষার সুযোগ নিশ্চিত করার জন্য একটি আইনি লড়াইয়ে অংশ নেন। তিনি বিমান বাংলাদেশ এয়ারলাইন্স, চট্টগ্রাম উন্নয়ন কর্তৃপক্ষ, বাংলাদেশ বেসামরিক বিমান চলাচল কর্তৃপক্ষ, মেঘনা গ্রুপ অব ইন্ডাস্ট্রিজ, জাতীয় রাজস্ব বোর্ড এবং জাতীয় শিক্ষাক্রম ও পাঠ্যপুস্তক বোর্ড-এর পক্ষে আইনি পরামর্শ প্রদান করেছেন। তিনি বাংলাদেশ সুপ্রিম কোর্ট বার অ্যাসোসিয়েশন-এর সদস্য।

শেখ হাসিনা নেতৃত্বাধীন আওয়ামী লীগ সরকার পতনের পর, সিদ্দিককে সংবিধান সংস্কার কমিশন-এর সদস্য করা হয়।

এই কমিশনের নেতৃত্বে আছেন আলী রিয়াজ। সংবিধান সংস্কার কমিশন ২০২৫ সালের জানুয়ারিতে তাদের প্রতিবেদন জমা দেয়। এতে প্রস্তাব করা হয় যে, জাতীয়তাবাদ, ধর্মনিরপেক্ষতা ও সমাজতন্ত্রের পরিবর্তে সাম্য, মানবিক মর্যাদা, বহুত্ববাদ ও সামাজিক ন্যায়বিচারকে মূলনীতি হিসেবে গ্রহণ করা হোক।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী আইনজীবী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
রুচি সাবর্ণ

**রুচি সাবর্ণ** একজন ভারতীয় অভিনেত্রী, যিনি মূলত টেলিভিশন জগতের সাথে যুক্ত। রুচি *ঘর আজা পরদেশী*, *কুমকুম ভাগ্য* এবং *কুন্ডলি ভাগ্য* ইত্যাদি বিবিধ টেলিভিশন ধারাবাহিকে গুরুত্বপূর্ণ চরিত্রে অভিনয়ের জন্য পরিচিত।

## ব্যক্তিগত জীবন
সাবর্ণ ২০১৫সালের ২ ডিসেম্বর তারিখে অভিনেতা অঙ্কিত মোহনকে বিয়ে করেন।  ২০২১ সালের ৭ ডিসেম্বর তারিখে তাদের প্রথম পুত্রসন্তান জন্ম নেয়। 

## কর্মজীবন
রুচি সাবর্ণ অভিনয় করতে শুরু করার আগে একজন সহকারী পরিচালক/প্রযোজক হিসেবে টেলিভিশনে জগতে কাজ শুরু করেছিলেন।

এরপর তিনি বিবিধ টেলিভিশন ধারাবাহিকে গুরুত্বপূর্ন ভূমিকায় অভিনয় করতেছেন। তিনি *জুঞ্জ মারাথমলি*, *ঘর আজা পরদেশী*, *[[ক্রাইম প্যাট্রোল (টিভি ধারাবাহিক)|ক্রাইম পেট্রোল]]*, *ফিয়ার ফাইলস*, *মেজওয়ানি পরিপূর্ণা কিচেন*, ইত্যাদি ধারাবাহিকে গুরুত্বপূর্ণ ভূমিকায় অভিনয় করেছেন। রুচি ২০১০ সাল থেকে ২০১১ সাল অবধি স্টার প্লাসের *তেরে লিয়ে* ধারাবাহিকে জোনাকি চরিত্রে অভিনয় করেছিলেন যার মাধ্যমে তিনি বিনোদন জগতে পরিচিতি লাভ করেন। তিনি সনি টিভির *পেয়ার কা বন্ধন* ধারাবাহিকেও অভিনয় করেছিলেন। মারাঠি টিভি ধারাবাহিক *সখি* -তে তিনি রেবতীর ভূমিকায় অভিনয় করেছিলেন। *সখি* ধারাবাহিকে তিনি অভিনেতা *দিগপাল লাঞ্জেকরের* সাথে কাজ করেছিলেন। রুচি একজন প্রশিক্ষিত নৃত্যশিল্পী। 

রুচি সাবর্ণ মারাঠা ইতিহাসের উপর ভিত্তি করে নির্মিত মারাঠি চলচ্চিত্র *ফতেহ্শিকস্ত* এবং *পাবনখিন্ড* -এ মহারানী সোয়ারাবাইয়ের ভূমিকায় অভিনয় করেছিলেন।

## চলচ্চিত্র তালিকা

### টেলিভিশন

### চলচ্চিত্র

## তথ্যসূত্র

বিষয়শ্রেণী:মুম্বইয়ের অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:মারাঠি টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
এম*এ*এস*এইচ (চলচ্চিত্র)

***এম*এ*এস*এইচ*** হল ১৯৭০ সালের একটি আমেরিকান যুদ্ধপ্রেক্ষাপটে নির্মিত ব্যঙ্গাত্মক চলচ্চিত্র। এটি পরিচালনা করেছেন রবার্ট অল্টম্যান এবং চিত্রনাট্য লিখেছেন রিং লার্ডনার জুনিয়র। ছবির কাহিনি রিচার্ড হুকার-এর ১৯৬৮ সালের উপন্যাস *[[এমএএসএইচ: তিন সেনা চিকিৎসকের গল্প]]* থেকে নেওয়া হয়েছে। ***[[এম*এ*এস*এইচ]]*** সিরিজের মধ্যে এটি একমাত্র চলচ্চিত্র, যা প্রেক্ষাগৃহে মুক্তি পায়।

*চলচ্চিত্রটি একটি চিকিৎসা ইউনিটের কাহিনি তুলে ধরে, যারা [[চলনযোগ্য সেনা শল্যচিকিৎসা হাসপাতাল (এমএএসএইচ)]]-এ [[কোরীয় যুদ্ধ]] চলাকালে কর্মরত ছিল। এতে অভিনয় করেছেন [[ডোনাল্ড সাদারল্যান্ড]], [[টম স্কেরিট]], এবং [[এলিয়ট গুল্ড]], পাশাপাশি [[স্যালি কেলরম্যান]], [[রবার্ট ডুভাল]], [[রেনে অউবারজোনোইস]], [[গ্যারি বারগফ]], [[রজার বোওয়েন]], [[মাইকেল মুরফি (অভিনেতা)|মাইকেল মুরফি]], এবং পেশাদার ফুটবল খেলোয়াড় [[ফ্রেড উইলিয়ামসন]], যিনি তার চলচ্চিত্রের আত্মপ্রকাশ করেছেন। যদিও কোরীয় যুদ্ধ চলচ্চিত্রের প্রেক্ষাপট, এর [[অন্তর্নিহিত বার্তা]] হল [[ভিয়েতনাম যুদ্ধ]]—যা তখনকার সময়ে একটি গুরুত্বপূর্ণ ঘটনা ছিল। *ডুনসবেরি* স্রষ্টা [[গ্যারি ট্রুডো]], যিনি চলচ্চিত্রটি কলেজে দেখেছিলেন, বলেছিলেন যে *এমএএসএইচ* ছিল "সেই সময়ের জন্য আদর্শ, আমেরিকান সংস্কৃতির বিশৃঙ্খলার চিত্র পর্দায় অসাধারণভাবে তুলে ধরা হয়েছে"।*

*এম*এ*এস*এইচ* টুয়েন্টিয়েথ-সেঞ্চুরি ফক্স-এর জন্য ১৯৭০ এর দশকের শুরুতে অন্যতম সর্ববৃহৎ চলচ্চিত্রে পরিণত হয় এবং বর্তমানে এটি সবচেয়ে শ্রেষ্ঠ চলচ্চিত্রগুলির একটি হিসেবে গণ্য করা হয়। চলচ্চিত্রটি ১৯৭০ কান চলচ্চিত্র উৎসব-এ গ্র্যান্ড প্রিক্স ডু ফেস্টিভাল ইন্টারন্যাশনাল ডু ফিল্ম পুরস্কার অর্জন করে, যা পরবর্তীতে  নামে পরিচিত হয়, এবং পাঁচটি অ্যাকাডেমি পুরস্কারের মনোনয়ন লাভ করে, যার মধ্যে সেরা চলচ্চিত্র বিভাগও অন্তর্ভুক্ত, পাশাপাশি সেরা অভিযোজিত চিত্রনাট্য বিভাগে পুরস্কৃত হয়। ১৯৯৬ সালে, *এম*এ*এস*এইচ* জাতীয় চলচ্চিত্র রেজিস্ট্রিতে অন্তর্ভুক্ত হয়, যা কংগ্রেসের গ্রন্থাগার কর্তৃক প্রতি বছর নির্বাচিত ২৫টি চলচ্চিত্রের মধ্যে একটি, যেগুলি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" হিসেবে বিবেচিত হয় এবং সংরক্ষণের জন্য সুপারিশ করা হয়। অ্যাকাডেমি ফিল্ম আর্কাইভ ২০০০ সালে *এম*এ*এস*এইচ* চলচ্চিত্রটি সংরক্ষণ করে।

চলচ্চিত্রটি অনুপ্রাণিত করেছিল টেলিভিশন সিরিজ একই নামের, যা ১৯৭২ থেকে ১৯৮৩ পর্যন্ত প্রচারিত হয়। গ্যারি বারগফ, যিনি রেডার ও'রাইলি চরিত্রে অভিনয় করেছিলেন, ছিলেন একমাত্র অভিনেতা যিনি গুরুত্বপূর্ণ চরিত্রে অভিনয় করেছেন এবং উভয় চলচ্চিত্র ও টেলিভিশন সিরিজে উপস্থিত ছিলেন। অল্টম্যান টিভি সিরিজটি ঘৃণা করেছিলেন, এটি সম্পর্কে তিনি বলেছিলেন, "এটি যা আমরা চলচ্চিত্রে করতে চেয়েছিলাম, তার বিপরীত।"

## প্লট

## তথ্যসূত্র

বিষয়শ্রেণী:ইংরেজি ভাষার তিক্ত হাস্যরসাত্মক চলচ্চিত্র
অখিলা ভার্গবন

**অখিলা ভার্গবন** একজন অভিনেত্রী যিনি মূলত মালায়ালাম চলচ্চিত্র জগতের সাথে যুক্ত। অখিলা *অনুরাগ ইঞ্জিনিয়ারিং ওয়ার্কস* নামের স্বল্পদৈর্ঘ্য চলচ্চিত্রে অভিনয়ের মাধ্যমে তার অভিনয় জীবনের সূচনা করেন। মালায়ালাম চলচ্চিত্র *পুভান* (২০২৩) এর মাধ্যমে তার চলচ্চিত্র জগতে অভিষেক ঘটে। তার অভিনীত সিনেমা প্রেমালু (২০২৪) সর্বকালের সর্বোচ্চ আয়কারী মালায়ালাম চলচ্চিত্রগুলির মধ্যে একটি হিসেবে বিবেচিত হয়। এই চলচ্চিত্রে অভিনয়ের মাধ্যমে অখিলা মালায়ালাম চলচ্চিত্র জগতে পরিচিত মুখ হয়ে ওঠেন। 

## প্রাথমিক জীবন এবং শিক্ষা
অখিলা ভার্গবান মূলত কান্নুরের পাইয়ানূর অঞ্চলের বাসিন্দা। তিনি পাইয়ানূরের সেন্ট মেরি'স গার্লস হাই স্কুলে থেকে স্কুল শিক্ষা সম্পন্ন করেছেন। তিনি ২০২০ সালে কোয়েম্বাটুরের সিএমএস কলেজ অফ আর্টস অ্যান্ড সাইন্স থেকে মাইক্রোবায়োলজিতে স্নাতকোত্তর সম্পন্ন করেন। 

## কর্মজীবন
*অনুরাগ ইঞ্জিনিয়ারিং ওয়ার্কস* নামের স্বল্পদৈর্ঘ্য চলচ্চিত্রে অভিনয়ের মাধ্যমে অখিলা তার অভিনয় জীবনের সূচনা হয়। তার অভিনীত প্রথম পূরণদৈর্ঘ্য চলচ্চিত্র হল *পুভান* যা ২০২৩ সালে কেরালায় মুক্তি পেয়েছিল। পুভানে তার অভিনীত চরিত্রের নাম ছিল বীণা। একই বছরে তার অভিনীত অপর একটি চলচ্চিত্র *আয়ালভাশি* মুক্তি পায় যেখানে তিনি স্মৃতি চরিত্রে অভিনয় করেছিলেন। এরপর তিনি মালায়ালাম চলচ্চিত্র জগতে পরিচিত পেতে শুরু করেন। অখিলা মালয়ালম চলচ্চিত্র প্রেমালু -তে কাজ করার সুযোগ পান। প্রেমালু -তে তিনি কার্তিকা চরিত্রে অভিনয় করেন। প্রেমালু ২০২৪ সালে কেরালার প্রেক্ষাগৃহে মুক্তি পায় এবং ব্যবসায়িকভাবে অত্যন্ত সফল হয়। প্রেমালু চলচ্চিত্রটি তার ব্যবসায়িক সাফল্যের জন্য সর্বোচ্চ আয়কারী মালয়ালম চলচ্চিত্রের তালিকার মধ্যে স্থান পেয়েছে।

## চলচ্চিত্র তালিকা

### চলচ্চিত্র

* *অন্যথায় উল্লেখ না করা হলে সমস্ত চলচ্চিত্র [[মালয়ালম ভাষা|মালায়ালাম]] ভাষায়।*

### স্বল্পদৈর্ঘ্য চলচ্চিত্র

## তথ্যসূত্র

বিষয়শ্রেণী:১৯৯৭-এ জন্ম
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:জীবিত ব্যক্তি
লিজা মাজা

**লিজা লাগোরজা মাজা** (জন্ম ৮ই সেপ্টেম্বর, ১৯৫৭) একজন ফিলিপিনো রাজনীতিবিদ এবং কর্মী, যিনি ২০১৬ সালের আগস্ট থেকে ২০১৮ সালের আগস্টে পদত্যাগ করার আগে পর্যন্ত দুতের্তে প্রশাসনের অধীনে জাতীয় দারিদ্র্য বিরোধী কমিশনের প্রধান আহ্বায়ক ছিলেন। তিনি গ্যাব্রিয়েলা মহিলা দলের প্রতিনিধি হিসেবে ফিলিপাইনের প্রতিনিধি পরিষদের সদস্য ছিলেন।

## জীবনী
লিজা মাজার জন্ম লাগুনার সান পাবলোতে।

তিনি ১৯৭৮ সালে ফিলিপাইনের ডিলিমান বিশ্ববিদ্যালয় থেকে ব্যবসায় অর্থনীতিতে স্নাতক ডিগ্রি অর্জন করেন।

১২তম কংগ্রেসে বায়ান মুনার প্রতিনিধি হিসেবে লিজা ১৮টি বিল এবং ২৪টি প্রস্তাব লিখেছিলেন। গ্যাব্রিয়েলা মহিলা দলের প্রতিনিধি হিসেবে, তিনি ১৩তম এবং ১৪তম কংগ্রেসে ৫৩টি বিল এবং ১২০টি প্রস্তাব উত্থাপন করেছেন। তাঁর লেখা বিলগুলি আইন হিসেবে পাস হওয়ার মধ্যে রয়েছে ২০০৯ সালের ভাড়া নিয়ন্ত্রণ আইন (আরএ ৯৬৫৩), ২০০৬ সালের কিশোর বিচার ও কল্যাণ আইন (আরএ ৯৩৪৪), মহিলাদের ম্যাগনা কার্টা (আরএ ৯৭১০), ফিলিপাইন নার্সিং আইন (আরএ ৯১৭৩), নির্যাতন বিরোধী আইন (আরএ ৯৭৪৫)। এছাড়াও পাস হওয়া নারী ও শিশু নির্যাতন বিরোধী আইনের (আরএ ৯২৬২) তিনি সহ-লেখক ছিলেন। তিনি ২০০৩ সালের মানব পাচার বিরোধী আইনও রচনা করেছিলেন।

২০১৫ সালের ৮ই জুলাই, মার্কিন অভিবাসন কর্তৃপক্ষ তাঁকে ফিলিপাইনে মার্কিন কার্যকলাপ সম্পর্কিত একটি বামপন্থী সম্মেলনে অংশগ্রহণ করতে মার্কিন যুক্তরাষ্ট্রে প্রবেশে বাধা দেয়। তিনি ফিলিপাইনে মানবাধিকার লঙ্ঘনের জন্য আমেরিকার বিরুদ্ধে অভিযোগ করেছেন। তিনি মার্কিন যুক্তরাষ্ট্র এবং কোরীয় এয়ারলাইন্সের বিরুদ্ধে অভিযোগ দায়ের করার পরিকল্পনা করছেন, কোরীয় বিমানেই তাঁর যাওয়ার কথা ছিল।

২০২৪ সালে, তিনি ইচ্ছা প্রকাশ করেন ২০২৫ সালের নির্বাচনে সিনেটের জন্য প্রতিদ্বন্দ্বিতা করার। ২০২৪ সালের ৪ঠা ডিসেম্বর, মাজা এবং আরও ৭৪ জন ভাইস প্রেসিডেন্ট সারা দুতার্তের বিরুদ্ধে দ্বিতীয় একটি অভিশংসনের অভিযোগ দায়ের করেন, যেখানে জনসাধারণের সাথে বিশ্বাসঘাতকতা ক'রে অফিসের গোপনীয় তহবিল অপব্যবহারের অভিযোগের কথা উল্লেখ করা হয়েছিল।

## তথ্যসূত্র

## বহিঃসংযোগ

* অফিসিয়াল ওয়েবসাইট 

বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:২১শ শতাব্দীর ফিলিপিনো নারী রাজনীতিবিদ
বিষয়শ্রেণী:২১শ শতাব্দীর ফিলিপিনো রাজনীতিবিদ
গোবর্ধন কুমারী

**গোবর্ধন কুমারী** যিনি **রাজমাতা সা** নামেও পরিচিত, (২৩ জুলাই, ১৯৩৮ - ৯ জানুয়ারী, ২০১৩), তিনি রাজস্থানের এক রাজপরিবারের অন্তর্গত মহিলা। তিনি রাজস্থানের জনপ্রিয় লোকনৃত্য ঘুমরের খাঁটি শৈলী পুনরুজ্জীবিত করার জন্য এবং তার দেশব্যাপী প্রচারের জন্য পরিচিত। 

## জীবনী
গোবর্ধন কুমারী মুম্বাই -এর নৃত্য প্রতিষ্ঠান *গাঙ্গৌর ঘুমর ডান্স একাডেমির* প্রধান।  তার সুচারু তত্ত্বাবধানে প্রতিষ্ঠানের বিবিধ শিক্ষার্থীরা বিভিন্ন নৃত্য ও সাংস্কৃতিক উৎসবে  অংশগ্রহণ করেছেন।  এই প্রতিষ্ঠানের ছাত্রছাত্রীরা ইউএসএসআর, মরিশাস, ঘানা, নাইজেরিয়া, মরক্কো, আইভরি কোস্ট, ত্রিনিদাদ টোবাগো, মার্কিন যুক্তরাষ্ট্র, ভেনেজুয়েলা, সংযুক্ত আরব আমিরাত, ওমান ইত্যাদি বিভিন্ন দেশের নৃত্য উতসবে যোগদান করেছেন। ২০১০ সালের সেপ্টেম্বরে *আরব সংস্কৃতির রাজধানী দোহা* -তে অনুষ্ঠিত নৃত্য উৎসবে এই প্রতিষ্ঠানের ছাত্রছাত্রীরা যোগ দিয়েছিলেন এবং অনুষ্ঠানটি *কাতার জাতীয় থিয়েটারে* অনুষ্ঠিত হয়েছিল।  তিনি রাজস্থানের রাজঘরাণায় প্রচলিত ঘুমর নৃত্যের ঐতিহ্য পুনরুজ্জীবিত করার প্রভুত প্রচেষ্টা করেছেন।  এছাড়াও তিনি কিষাণগড়ের চারি নৃত্যকে জনপ্রিয় করার প্রচেষ্টা চালিয়েছিলেন।  শিল্পকলায় অবদানের জন্য ২০০৭ সালে তাকে ভারত সরকারের পক্ষ থেকে ভারতের চতুর্থ সর্বোচ্চ বেসামরিক সম্মান পদ্মশ্রী প্রদান করে সম্মানিত করা হয়েছে। 

বর্তমানে *গঙ্গৌর ঘুমর নৃত্য একাডেমি* প্রতিষ্ঠানের দায়িত্বে রয়েছেন গোবর্ধন কুমারীর প্রাক্তন ছাত্রী এবং সহকারী শ্রীমতী জ্যোতি ডি. টোম্মার। সংস্থার সহযোগী পরিচালকের দায়িত্বে আছেন ডঃ প্রতিভা নৈত্তানি। এছাড়াও প্রতিষ্ঠান পরিচালনায় সহযোগিতা করছেন রাজমাতা সা'র পুত্রবধূ, গুজরাটের সান্তরামপুরের মহারাণী মন্দাকিনী কুমারী ইত্যাদি বিবিধ উল্লেখযোগ্য ব্যাক্তিত্ব।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:গুজরাতের নৃত্যশিল্পী
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:পঞ্চমহল জেলার ব্যক্তিত্ব
বিষয়শ্রেণী:শিল্পকলায় পদ্মশ্রী প্রাপক
দীপালি নূর

**দীপালি নূর** একজন ভারতীয় ফ্যাশন ডিজাইনার।  তিনি মহারাষ্ট্রের মুম্বাইয়ে জন্মগ্রহণ করেন। ফ্যাশন জগতে যোগদানের আগে তিনি বিজ্ঞাপন এবং মডেলিংয়ের সাথে জড়িত ছিলেন। 

## কীর্তি
দীপালি তার কাজের জন্য বেশ কয়েকটি পুরস্কার জিতেছেন। ২০১২ সালে *মাদ্রাজাপট্টিনম* চলচ্চিত্রে তার কাজের জন্য তিনি সেরা পোশাক পরিকল্পক হিসাবে *বিজয়* পুরস্কার জিতেছিলেন। ২০১০ সালে নানবান (চলচ্চিত্র) ছবিতে তার কাজের জন্যেও তিনি *বিজয়* পুরস্কারের বিশেষ বিভাগে মনোনীত হয়েছিলেন।। তিনি ২০১২ সালে আনন্দ বিকাতন পুরস্কার জিতেছিলেন। ২০১১ সালে *মাদ্রাজাপট্টিনম*  চলচ্চিত্রে তার কাজের জন্য *নরওয়ে তামিল চলচ্চিত্র উৎসবে* **সেরা পোশাক পরিকল্পক** হিসাবে পুরস্কৃত হয়েছিলেন।  তিনি বহু জনপ্রিয় সিনেমায় কলাকুশলীদের পোশাক পরিকল্পনা করেছেন, যাদের মধযে উল্লেখযোগ্য পুষ্পা ২: দ্য রুল, বারিসু, পুষ্পা: দ্য রাইজ, মিন্নাল মুরালি, সরকার(২০১৮) ইত্যাদি।

## চলচ্চিত্র তালিকা
নিম্নলিখিত চলচ্চিত্রগুলিতে সংশ্লিষ্ট কলাকুশলীদের জন্য দীপালি পোশাক পরিকল্পনা করেছেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী শিল্পী
বিষয়শ্রেণী:২১শ শতাব্দীর ভারতীয় নকশাকার
বিষয়শ্রেণী:ভারতীয় পোশাক পরিকল্পনাকারী
বিষয়শ্রেণী:ভারতীয় নারী বেশভূষাশৈলী নকশাবিদ
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় বেশভূষাশৈলী নকশাবিদ
দ্য ফার্স্ট ফ্রস্ট

***দ্য ফার্স্ট ফ্রস্ট*** (, ) হলো একটি চীনা রোমান্স ভিত্তিক টেলিভিশন ধারাবাহিক। ছু ইউ নিংয়ের পরিচালনায় নির্মিত এই ধারাবাহিকে বাই চিংথিং, চাং রুওনান, এডওয়ার্ড ছেন হাওসেন, চাং মিয়াওই এবং চাই শিয়াওয়েনের মতো অভিনয়শিল্পীগণ অভিনয় করেছেন।

মূলত চীনা ভাষায় নির্মিত এই ধারাবাহিকটি ২০২৫ সালের ১৮ই ফেব্রুয়ারি তারিখে ইউকুতে সম্প্রচার হয়েছিল; যার সর্বমোট ১২টি পর্ব রয়েছে।

## সারাংশ
এই ধারাবাহিকে ওয়েন ইফান (চাং রুওনান) একজন নিবেদিতপ্রাণ সংবাদ প্রতিবেদক, তার নিজ শহরে ফিরে আসে এবং একটি বার "জিয়া বান"-এ হঠাৎ তার স্কুলের পুরনো সহপাঠী এবং একসময়ের ক্রাশ সাং ইয়ানের (বাই চিংথিং) সাথে দেখা হয়। যদিও তাদের মধ্যে একটি পুরনো সম্পর্ক ছিল, উভয়েই একে অপরকে না চেনার ভান করে, যার ফলে প্রথমে কিছুটা অস্বস্তিকর পরিবেশ তৈরি হয়। তবে, অপ্রত্যাশিত পরিস্থিতি আবারও তাদের জীবনকে জটিলভাবে জড়িয়ে ফেলে। ওয়েন ইফান এক প্রতিবেশীর হয়রানির শিকার হলে নতুন বাসস্থানের সন্ধান করতে বাধ্য হয়। অন্যদিকে, আগুন লেগে সাং ইয়ানের অ্যাপার্টমেন্ট ক্ষতিগ্রস্ত হয়, ফলে তিনি সেখানে আর থাকতে পারেন না। ভাগ্যের পরিহাসে, তারা দুজনেই একই অ্যাপার্টমেন্ট ভাড়া নেয় এবং অনিচ্ছাসত্ত্বেও একসাথে থাকতে বাধ্য হয়। একই ছাদের নিচে বসবাস তাদের পুরনো অনুভূতি ও অতীতের অমীমাংসিত বিষয়গুলোর মুখোমুখি করে।

একসাথে থাকতে থাকতে সাং ইয়ানের যত্নশীল ও সহানুভূতিশীল আচরণ ওয়েন ইফানকে তার অতীতের ভয় কাটিয়ে উঠতে সাহায্য করে, যেখানে পারিবারিক সমস্যার কারণে তার ঘুমের মধ্যে হাঁটার সমস্যাও ছিল। একে অপরের প্রতি ক্রমশ খোলামেলা হতে থাকলে তাদের মধ্যে এক ধরণের ঘনিষ্ঠতা তৈরি হয়। সাং ইয়ানের সমর্থনে ওয়েন ইফান তার ভয়কে জয় করার সিদ্ধান্ত নেয় এবং তাদের সম্পর্কের সুযোগ দিতে চায়। সাং ইয়ান, যে ওয়েন ইফানের প্রতি দীর্ঘদিন ধরে অনুভূতি পোষণ করছিল, অবশেষে তাকে ভালোবাসার কথা স্বীকার করে, এবং তারা আনুষ্ঠানিকভাবে সম্পর্কে জড়িয়ে পড়ে। তাদের প্রেমের পথে নানা বাধা ও ভুল বোঝাবুঝির সম্মুখীন হতে হয়, তবে তাদের গভীর সম্পর্ক ও একে অপরের প্রতি প্রতিশ্রুতি এসব সমস্যাকে কাটিয়ে উঠতে সাহায্য করে। তারা একসাথে নতুনভাবে জীবন গড়তে শুরু করে এবং তাদের অ্যাপার্টমেন্টটি ভালোবাসা ও বোঝাপড়ার একটি বাড়িতে পরিণত হয়।

গল্প জুড়ে, তাদের সম্পর্ক আরও সমৃদ্ধ হয় যখন তাদের বন্ধু ও পরিবার এতে সংযুক্ত হয়। ওয়েন ইফানের সেরা বন্ধু চং সিচিয়াও (চাং মিয়াওই) এবং সাং ইয়ানের ব্যবসায়িক পার্টনার সু হাওয়ান (এডওয়ার্ড ছেন হাওসেন) তাদের পাশে থেকে নানা পরিস্থিতিতে সাহায্য করে এবং মাঝে মাঝে কৌতুকপূর্ণ মুহূর্ত সৃষ্টি করে, যা দেখায় যে ব্যক্তিগত সংগ্রামের মোকাবিলায় বন্ধুত্ব ও পারিবারিক সমর্থন কতটা গুরুত্বপূর্ণ।

## অভিনয়শিল্পী
* বাই চিংথিং – সাং ইয়ান
* চাং রুওনান – ওয়েন ইফান
* এডওয়ার্ড ছেন হাওসেন – সু হাওয়ান
* চাং মিয়াওই – চং সিচিয়াও
* চাই শিয়াওয়েন – শিয়াং লাং
* মু ছেনকিউন – ইউয়ান ইয়ে
* দুয়ান চিয়াশু – উ ইউহেং
* লিউ ছুথিয়ান – সাং চি
* হে চিয়ং – চাং ওয়েনহং
* দেং ইং – লি পিং
* ওয়েই সিশিন – সাং রং
* কং লিন – ছে ইয়ানচিন
* চাও শিয়াওদং – ওয়েন লিয়াংচে
* পল ছুন – সু হাওচিয়া
* পাউ হিছিং – চিয়াং রু
* ছন চিয়ান – সু থিয়ান
* চাং কেইউয়ান – ফু চুয়াং
* ফু মিয়াও – ছিয়ান ওয়েহুয়া
* সুও লাংমেই ছি – ওয়াং লিনলিন

## তথ্যসূত্র

## বহিঃসংযোগ
* 
* 

বিষয়শ্রেণী:২০২৫-এ অভিষিক্ত চীনা টেলিভিশন ধারাবাহিক
বিষয়শ্রেণী:চীনা ভাষার টেলিভিশন অনুষ্ঠান
বিষয়শ্রেণী:কিশোর সম্পর্কে টেলিভিশন ধারাবাহিক
দ্য ওম্যান’স ট্রিবিউন

***দ্য ওম্যান’স ট্রিবিউন*** একটি আমেরিকান সংবাদপত্র ছিল। নারী ভোটাধিকার কর্মী ক্লারা বিউইক কোলবি বাইট্রিস, নেব্রাস্কায় এর প্রতিষ্ঠা করেছিলেন। এটি ১৮৮৩ থেকে ১৯০৯ সাল পর্যন্ত মুদ্রিত হয়েছিল এবং বাইট্রিস ও ওয়াশিংটন, ডি.সি. তে প্রকাশিত হয়েছিল। এই সংবাদপত্রটি মধ্য-পশ্চিম সীমান্তে নারীদের সংস্কৃতির সাথে মৌলবাদী নারীবাদকে সংযুক্ত করেছিল। এর পুরো সময়কালে এর স্লোগান ছিল "আইনের সামনে সমতা।"

অন্য ভোটাধিকার সংবাদপত্রগুলোর মতো এটি শুধুমাত্র নগর সংস্কৃতি ও রাজনীতিতে সীমাবদ্ধ ছিল না; বরং গ্রামীণ ও সাধারণ নারীদের কাছে পৌঁছানোর কারণে এটি সেই সময়ের অন্যতম শক্তিশালী নারীবাদী কণ্ঠস্বর হয়ে উঠেছিল। কোলবি নিয়মিতভাবে সাধারণ সংবাদ, ভোটাধিকার সংক্রান্ত খবর, বই পর্যালোচনা, ভ্রমণ কাহিনি, সম্পাদকীয় ও কবিতা প্রকাশ করতেন। কিছু গল্প ও বিষয়বস্তু শিশুদের পড়ার জন্য উপযুক্ত ছিল এবং এটি সম্ভবত তাদের মায়েরা পড়ে শোনাতেন। ফলে, এটি বহু প্রজন্মের পাঠকদের জন্য উপযোগী একটি ব্যতিক্রমী সংবাদপত্র হয়ে ওঠে।

জাতীয় ভোটাধিকার সংস্থাগুলোর কাছ থেকে আর্থিক সহায়তা না পেলেও, কোলবি ২৬ বছর ধরে "দ্য ওম্যান’স ট্রিবিউন" প্রকাশনা অব্যাহত রাখেন। তিনি পত্রিকার লেখা, সম্পাদনা, অনুলিপি সম্পাদনা এবং কখনো কখনো টাইপসেটও করতেন। বিজ্ঞাপনগুলো মূলত নারীদের জন্য এবং নারীদের দ্বারা প্রদত্ত পণ্য ও পরিষেবার উপর ভিত্তি করে ছিল। এছাড়াও আন্তর্জাতিক ভোটাধিকার আন্দোলনের ঘটনাবলী সংক্রান্ত সংবাদও এতে প্রকাশিত হতো এবং এটি আমেরিকার সীমান্ত অঞ্চলের নারীদের ইউরোপ ও এশিয়ার ভোটাধিকার আন্দোলনের সাথে সংযুক্ত করেছিল।

কোলবি এলিজাবেথ ক্যাডি স্ট্যানটন ও সুসান বি. অ্যান্থনির সঙ্গে সাক্ষাৎ ও যোগাযোগ করেছিলেন; তিনি নিয়মিত তাদের কাজ "ট্রিবিউনে" প্রকাশ করতেন, যদিও তাদের রাজনৈতিক সংস্থার কাছ থেকে আর্থিক সহায়তা তেমন পাননি।

ব্লুমবার্গ যুক্তি দিয়েছেন যে "দ্য ওম্যান’স ট্রিবিউন" ছিল অন্যান্য নারীদের ভোটাধিকার সংবাদপত্রগুলোর তুলনায় অনন্য। কারণ এটি আদিবাসী নারী-পুরুষ উভয়ের জন্য আইনের পূর্ণ সমতার পক্ষে যুক্তি উপস্থাপন করেছিল। তবে, পত্রিকাটির মূল পাঠকগোষ্ঠী ছিল প্রতিষ্ঠাতা সম্পাদক কোলবির মতোই শ্বেতাঙ্গ, শিক্ষিত মধ্যবিত্ত শ্রেণির মানুষ।

## তথ্যসূত্র

বিষয়শ্রেণী:১৮৮৩-এ প্রতিষ্ঠিত
বিষয়শ্রেণী:মার্কিন যুক্তরাষ্ট্রের সংবাদপত্র